Hooker, preocupat sobre la capacitat de Sickles per mantenir el que era en aquell moment una avançada entre les línies confederades, va retirar aquella nit el III Cos cap a Chancellorsville. Això va donar als confederats dos avantatges; va reunir les forces de Jackson i Lee, i els va donar el control d'un clar elevat en els boscos conegut com a " Hazel Grove ", un dels pocs llocs on l'artilleria podia ser utilitzada amb eficàcia. Sickles es va mostrar ressentit per l'ordre d'abandonar aquests terrenys elevats; les seves insubordinades accions en el " Peach Orchard " durant la Batalla de Gettysburg dos mesos després van estar probablement influïdes per aquest incident.